Idris (parsonajo tełevizivo)

**Idris**, pseudònemo de **'Edrissa Sanneh**, (Brufut, 2 zenaro 1951 – Bresa, 4 agosto 2023, el ze stà un zornałista, parsonajo tełevizivo e opinionista gambiano naturałizà itałian.

## Biografia
Nasùo in Gambia, el gaveva 21 fradełi. Dopo de aver scumisià i studi in Senegal, el riva in Itałia inte'l 1972 co na borsa de studio otenjùa a l'Università per Stranieri de Perugia. Drioman el se trasferise a Bresa dove, termenài i studi, el taca łaorar come DJ inte łe discoteche e inte łe radio łocałe de ła provinsia. Ła só prima inportante aparision tełeviziva ła ze inte ła trazmision *Tele Vù Cumprà*, produzesta e trazmesa da l'emitente łocałe RTG Radio TeleGarda, de ła cuała ze restà séłebre el sketch paradosałe in cui Idris el intarpretava, parlando in diałeto bresan, na parsona che ła refiudava de cronpar prodoti come fasołeti de carta e inpisadini da un vendidor porta a porta de pełe bianca. I só ezordi cofà zornałista sportivo i resałe a'l 1977 par RTV-Radio Televisione Bresciana (emitente łocałe confuìa un pochi de ani drioman in Retebrescia), dove che'l conduzeva anca el programa muzegałe setimanałe *Idris Show*. Inte'l 1989 el partesipa e el vinse a *[[Star 90]]*, programa de Canale 5 par novi tałenti. Inte'l 1990 el intraprende anca ła cariera de ator, inte'l film *[[Bianco e nero (film 1990)|Bianco e nero]]* de Fabrizio Laurenti.

Tifozo de ła Juventus, da'l 1993 a'l 2009 el ze stà ospite fiso de ła trazmsion tełeviziva *[[Quelli che il calcio]]*, conduzesta da Fabio Fazio, dove el comentava co entuziazmo łe partìe de ła só scuadra: «A ze grasie a'l me tifo par ła Juventus che son deventà famozo», el ametarà inte n'intarvista. El se ga ocupà par zonta de ła diresion de'l *[[Retebrescia#Storia|TG multietnico]]* in onda so Retebrescia. Idris el zera spozà co na dona itałiana e el zera pare de cuatro fie.

Gran pasionà de cuzina, Idris el prategava tanti sport, tra i cuałi el tennis. El ga partesipà a ła *[[L'isola dei famosi|Isola dei Famosi]]* inte'l 2005, venjendo ełiminà durando ła sètema pontada co'l 52% dei voti. Da'l 2006-2007 el ze stà ospite inte ła trazmision sportiva *Tifosi napoletani* conduzesta da Gennaro Montuori (ex cao ''ultras'' de'l Napoli, dito *Palummella*) in onda so Tele A. Inte ła stajon calsìstega 2010-2011 l'è stà opinionista calsìstego inte ła trazmision *Bianco e Nero d'autore* in onda so Teleromagna. Int'el 2011-2012 el ga partesipà a*Lato B*, trazmision sportiva so ła Serie B in onda so San Marino RTV. Inte'l 2012 el zera tornà a *[[Quelli che il calcio]]*, senpre cofà tifozo e opinionista.

Idris el ga moresto el 4 agosto 2023 a l'età de setantado ani a ła Poliambulanza de Bressa, dove che'l zera recovarà da vinti zorni.

## Notasion


## Filmografia
### Sinema
**[[Tifosi]]*, regia di Neri Parenti (1999)

### Tełevizion
**[[Bianco e nero (film 1990)|Bianco e nero]]*, rezìa de Fabrizio Laurenti – film TV (Rai 2, 1990)
**[[Taxi (serie tełeviziva itałiana)|Taxi]]* – serie TV (1995)
**[[Pazza famiglia]]* – serie TV (Rai 1, 1995)
**[[Butta la luna]]* – serie TV (Rai 1, 2006-2009)

## Tełevizion
**[[Star 90]]* (Rete 4, 1990) – concorente 
**[[Quelli che il calcio]]* (Rai 3, 1994-1998; Rai 2, 1998-2000, 2007, 2009, 2012) – ospite
**[[La ruota della fortuna]]* (Canale 5, 1994) – concorente
**[[Il Quizzone]]* (Canale 5, 1995-1997; Italia 1, 1998) – concorente
**[[Ciao Darwin]]* (Canale 5, 1999) – ospite 
**[[L'isola dei famosi]]* (Rai 2, 2005) – concorente
**Tifosi napoletani* (Tele A, 2006-2010) – ospite
**Bianco e Nero d'autore* (Teleromagna, 2010-2011) – ospite
**[[Lato B (programa tełevizivo)|Lato B]]* (San Marino RTV, 2011-2012) – ospite
**[[Grand Hotel Chiambretti]]* (Canale 5, 2016) – ospite